Ove Kvangarsnes

Ove Kvangarsnes (født 12. mai 1957) er en norsk musiker og fiolinist fra Ålesund. Han er leder for Ålesund Strykekvartett og også tidligere konsertmester for Ålesund Symfoniorkester. 

Han vokste opp på Emblem som eldstemann i en søskenflokk på tre. Hans to yngre søsken er Kjetil Kvangarsnes, kantor i Borgund kirke, og Kari Kvangarsnes Miller, en cellist. 
Ove Kvangarsnes ble utdannet ved Norges musikkhøgskole og har tidligere spilt som vikar i Filharmonisk orkester, Den Norske Operas orkester og Kringkastingsorkestret. 

Han har også vært medvirkende i ungdomsarbeid i sammenheng med musikk med blant annet oppstarten av Respons (tidl. Emblem kristelige ungdomskor) i 1973 og ungdomsorkesteret Indre Strøk i 1994. 

Han er gift med Birgitte Ulstein Kvangarsnes, og har fire barn.

Referanser 

Norske fiolinister
Personer fra Ålesund kommune
Fødsler i 1957